CELEX: 62013CN0451
Language: sl
Date: 2013-08-12 00:00:00
Title: 

23.11.2013   
            
            
               SL
            
            
               Uradni list Evropske unije
            
            
               C 344/41
            
         Predlog za sprejetje predhodne odločbe, ki ga je vložilo Bundesgerichtshof (Nemčija) 12. avgusta 2013 – Gigaset AG proti SKW Stahl-Metallurgie GmbH, SKW Stahl-Metallurgie Holding AG
   (Zadeva C-451/13)
   2013/C 344/71
   Jezik postopka: nemščina
   
      Predložitveno sodišče
   
   Bundesgerichtshof
   
      Stranki v postopku v glavni stvari
   
   
      Tožeča stranka: Gigaset AG
   
      Tožena stranka: SKW Stahl-Metallurgie GmbH, SKW Stahl-Metallurgie Holding AG
   
      Vprašanja za predhodno odločanje
   
   
               1.
            
            
               Ali mora Komisija v odločbi, s katero zaradi kršitve člena 101 PDEU več fizičnim ali pravnim osebam kot solidarnim dolžnikom naloži globo, dokončno odločiti tudi o vprašanju, v kolikšnem razmerju naj se globa razdeli med posamične solidarne dolžnike?
            
         
               2.
            
            
               Če je odgovor na prvo vprašanje pritrdilen:
               
                           (a)
                        
                        
                           Ali je treba odločbo Komisije, ki ne vsebuje izrecnega navodila v zvezi z razdelitvijo globe med solidarne dolžnike, razlagati tako, da morajo vsi solidarni dolžniki plačati enak delež globe?
                        
                     
                           (b)
                        
                        
                           Če je odgovor na točko (a) drugega vprašanja nikalen:
                           Ali lahko pravno praznino, ki nastane, če Komisija ni uredila vprašanja razdelitve globe med solidarne dolžnike, zapolni sodišče države članice, ne da bi bilo Komisiji treba sprejeti dopolnilne odločbe?
                        
                     
         
               3.
            
            
               Če je odgovor na prvo vprašanje nikalen oziroma odgovor na točko (b) drugega vprašanja pritrdilen, ali pravo Unije vsebuje pravila za razdelitev globe med solidarne dolžnike?
            
         
               4.
            
            
               Če je odgovor na prvo ali tretje vprašanje pritrdilen:
               Ali lahko solidarni dolžnik, ki je globo plačal deloma ali v celoti, regresni zahtevek nasproti drugim solidarnim dolžnikom uveljavlja že pred pravnomočnostjo odločitve o pravnem sredstvu, ki je bilo vloženo zoper določitev globe?